NAVRH Všeobecné záväzné nariadenie obce Čierne Pole č. 1/2022

o miestnych daniach, miestnom poplatku za komunálne

odpady a drobné stavebné odpady

Obec Čierne Pole v súlade s ustanovením § 6 ods.2 zákona č. 369/1990 Zb. o obecnom zriadení v znení neskorších predpisov a ustanovení § 7 ods. 5. 6 a 7 § 8 ods. 2 a 4, § 12 ods. 2 a 3, § 16 ods. 2 a 3, § 17am § 98, § 98b ods, 5, § 99e ods. 9 a § 103 ods. 5 zákona č. 583/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov sa uznieslo na vydaní tohto všeobecne záväzného nariadenia Obce Čierne Pole.

PRVÁ ČASŤ

§ 1

Základné ustanovenia

Účelom tohto všeobecne záväzného nariadenia (ďalej len“nariadenie“) je zavedenie miestnych daní, určenie sadzieb daní, oslobodenie od dane, vyrubovanie, platenie daní a poplatku s účinnosťou 01.01.2020.

DRUHÁ ČASŤ

DAŇ Z NEHNUTEĽNOSTÍ

DAŇ Z POZEMKOV

§ 2

Základ dane

Správca dane ustanovuje na území obce Čierne Pole hodnotu pozemku, ktorou sa pri výpočte základu dane z pozemkov násobí výmera pozemku v m2 za

a/ ornú pôdu, chmeľnice, vinice, ovocné sady .....................- 0,4378 eur/m2

b/ trvalé trávne porasty .......................................................- 0,1254 eur/m2

c/ záhrady ............................................................................. - 1,32 eur / m2

d/ zastavané plochy............................................................... - 1,32 eur /m2

c/ lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy .................................. - 1,32 eur/m2

d/ stavebné pozemky ........................................................... - 13,27 eur /m2.

§ 3

Sadzba dane

Správca dane určuje pre pozemky na území obce Čierne Pole ročnú sadzbu dane z pozemkov nasledovne:

a/ orná pôda, chmeľnice, vinice, ovocné sady a trvalé trávne porasty - 0,75 %

b/ záhrady ........................................................................................... - 0,30 %

c/ zastavané plochy a nádvoria, ostatné plochy .............................. - 0,30 %

d/ lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy ................................................ - 0,25 %

e/ stavebné pozemky .......................................................................... - 0,30 %

DAŇ ZO STAVIEB

§ 4

Sadzba dane

1. Správca dane určuje ročnú sadzbu dane zo stavieb za každý aj začatý m2 zastavanej plochy nasledovne:

a/ 0,033 eur za stavby na bývanie a drobné stavby, ktoré majú doplnkovú funkciu pre hlavnú stavbu

b/ 0,33 eur za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,

c/ 0,132 eur za stavby rekreačných a záhradkárskych chát a domčekov na individuálnu rekreáciu,

d/ 0,132 eur za samostatne stojace garáže a samostatné stavby hromadných garáži a stavby určené alebo používané na tieto účely postavené mimo obytných domov

e/ 0,330 eur za priemyselné stavby, stavby slúžiace energetike, stavby slúžiace stavebníctvu,

stavby využívané na skladovanie vlastnej produkcie vrátane stavieb na vlastnú administratívu

f/ 0,331 eur za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,

g/ 0,099eur za ostatné stavby neuvedené v písmenách a/ až f/.

2. Správca dane určuje pri viacpodlažných stavbách pre všetky druhy stavieb príplatok za podlažie 0,024 eur za každé ďalšie podlažie okrem prvého nadzemného podlažia.

§ 5

Oslobodenie od dane a zníženie dane z nehnuteľností

1./ Správca dane poskytuje zníženie dane z pozemkov na základe predložených dokladov preukazujúcich dôvod zníženia vo výške:

a/ 30 % z daňovej povinnosti na pozemky , ktorých vlastníkmi sú fyzické osoby staršie ako 70 rokov, držiteľov preukazu fyzickej osoby s ťažkým zdravotným postihnutím a slúžia výhradne na ich osobnú potrebu.

2./ Správca dane poskytuje zníženie dane zo stavieb a dane z bytov vo výške:

a/ 30 % z daňovej povinnosti na stavby na bývanie a byty , ktorých vlastníkmi sú fyzické osoby staršie ako 70 rokov, držiteľov preukazu fyzickej osoby s ťažkým zdravotným postihnutím, alebo držiteľov preukazu fyzickej osoby s ťažkým zdravotným postihnutím s potrebou sprievodcu, ktoré slúžia výhradne na ich trvalé bývanie.

3./ Správca dane poskytuje zníženie dane z pozemkov, t.j. ornej pôdy

a/ zo sadzby 0,75 % na sadzbu 0,30% pre vlastníkov ornej pôdy nachádzajúcej sa za ich rodinnými domami v zástavbe alebo záhradami ďalej ornej pôdy na parcelách, ktoré sú susediace s parcelami, na ktorých sú rodinné domy občanov obce v zástavbe ak tieto pozemky s ornou pôdou slúžia výhradne na ich osobnú potrebu.

TRETIA ČASŤ

DAŇ ZA PSA

§ 6

Sadzba dane

Správca dane určuje na území obce ročnú sadzbu dane za psa: za každého jednotlivého psa

7 €.

ŠTVRTÁ ČASŤ

POPLATOK ZA KOMUNÁLNE ODPADY A DROBNÉ STAVBY

§ 7

Poplatok

Poplatok platí poplatník, ktorým je:

a/ fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu. Ovocný sad, trvalý trávny porast na iný účel ak na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha /ďalej len „nehnuteľnosť“

b/ právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c/ podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

2. Ak má osoba podľa odseku 2 písm. a/ v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm a/ v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa odseku 2 písm. a/ v obci trvalý pobyt alebo prechodný pobyt a súčasne je podľa odseku 2 písm. c/ fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu

a v tomto mieste nemá zriadenú prevádzkareň, poplatok platí iba raz z dôvodu trvalého pobytu. To neplatí , ak sa na poplatníka vzťahuje množstvový zber v príslušnej časti obce.

§ 8

Množstvový zber

V obci Čierne Pole nie je zavedený množstvový zber pre právnické osoby a fyzické osoby –podnikateľov.

§ 9

Sadzby poplatku

Obec Čierne Pole stanovuje sadzbu poplatku 18 eur na osobu a rok .

a/ odpad naviac sa môže likvidovať zakúpením plastových vriec na OÚ s logom spoločnosti FURA na komunálny odpad v cene 1,10 eur/kus,

b/ alebo zaplatením vyvážania druhej zbernej nádoby 120 l, za jednorazový poplatok 30 eur/rok.

Pre poplatníka podľa § 4 ods. 1 písm b/ a c/ /podnikateľa/ je sadzba 320 eur /

1 zberná nádoba (1100 l) na rok.

3. Sadzba poplatku pre množstvový zber drobných stavebných odpadov, ktorý vznikol

pri udržiavacích prácach bude účtovaná podľa aktuálneho cenníka zberných spoločností s dopravou na úložisko.

§ 10

Postup obce pri vyrubení poplatku a splatnosť poplatku

Obec v zmysle § 81 zákona č. 582/2004 Z.z. vyrubuje poplatok rozhodnutím - platobným výmerom na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.

Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.

Obec môže určiť platenie poplatku v splátkach. Splátky poplatku sú splatné v lehotách určených obcou v rozhodnutí, ktorým sa vyrubuje poplatok. Poplatník môže vyrubený poplatok, ktorý bol rozhodnutím obce určený v splátkach, zaplatiť aj naraz, najneskôr v lehote splatnosti prvej splátky.

§ 11

Spôsob, forma a miesto na zaplatenie poplatku

za komunálny odpad a drobný stavebný odpad

Poplatok za komunálny odpad je možné uhradiť na základe identifikačných údajov, ktoré obdrží platiteľ v rozhodnutí od správcu poplatku:

a/ bezhotovostným prevodom alebo

b/ hotovostným vkladom na účet správcu poplatku v peňažnom ústave alebo

c/ hotovostnou platbou v pokladni Obecného úradu v Čiernom Poli.

Poplatok pri množstvovom zbere drobných stavebných odpadov sa platí:

a/ Obec Čierne Pole určuje poplatok za množstvový zber drobných stavebných

odpadov ako súčin sadzby a množstva odpadu v kg.

b/ Poplatok poplatník zaplatí do pokladne správcu dane naraz v hotovosti v deň

odovzdania odpadu.

c/ Pri stavebných prácach vykonávaných firmou je firma povinná si sama odpad

odviezť a zabezpečiť jeho uloženie , a to na vlastné náklady (napr. výmena okien

a pod.)

d/ Pri stavebných prácach a úpravách, na ktoré je vydané stavebné povolenie taktiež

pri rozsiahlych rekonštrukciách domov a pozemkov je občan povinný si zabezpečiť

odvoz odpadu a jeho uloženie individuálne na vlastné náklady.

§ 12

Vrátenie poplatku

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.

2. Podmienky pre vrátenie poplatku alebo jeho pomernej časti sú:

a) poplatník nesmie byť dlžníkom obce

b) musí zaniknúť dôvod spoplatnenia (napr.: zrušenie trvalého resp. prechodného pobytu, zánik práva užívania nehnuteľností a pod.)

§ 13

Zníženie poplatku

1. Obec na základe písomnej žiadosti poplatok zníži podľa najnižšej sadzby za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Čierne Pole.

2. Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Čierne Pole, a to :

a) potvrdenie študentského domova alebo internátu o ubytovaní

b) pri práci vykonávanej mimo územia obce alebo SR potvrdenie zamestnávateľa o zamestnaní spolu s potvrdením alebo dokladom o ubytovaní.

3. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.

4. Ak si v zdaňovacom období poplatník neuplatní nárok na zníženie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na zníženie poplatku za toto obdobie zaniká.

§ 14

Odpustenie poplatku

1. Obec na základe písomnej žiadosti poplatok odpustí za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Čierne Pole.

2. Podkladmi pre odpustenie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Čierne Pole a to :

a) potvrdenie nápravno-výchovného zariadenia o výkone väzby alebo trestu

b) potvrdenie zariadenia poskytujúceho služby zdravotnej starostlivosti pobytovou formou

c) potvrdenie zariadenia poskytujúceho sociálne služby pobytovou formou

3. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.

4. Ak si v zdaňovacom období poplatník neuplatní nárok na odpustenie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na odpustenie poplatku za toto obdobie zaniká.

§ 15

Postup obce proti tvrdosti zákona

Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím.

§ 16

Spoločné ustanovenia

Správca dane ustanovuje, že daň z nehnuteľnosti najviac v úhrne do sumy 3 € nebude vyrubovať.

Uplatnenie si nároku na zníženie dane u jednotlivých daní citovaných v tomto VZN, si daňovník uplatní v priznaní daní alebo v čiastkovom priznaní na zdaňovacie obdobie , na ktoré mu prvýkrát vzniká nárok, najneskôr v lehote do 31. januára zdaňovacieho obdobia podľa stavu k 1. januáru zdaňovacieho obdobia.

K priznaniu daní alebo k čiastkovému priznaniu na uplatnenie si nároku na zníženie, je daňovník povinný predložiť aktuálny doklad preukazujúci dôvod zníženia, nie starší ako 1 mesiac.

§ 17

Zrušovacie ustanovenie

Dňom účinnosti tohto VZN sa zrušuje platnosť Všeobecne záväzného nariadenia č. 1/2019

Ing. Vladimír Vinco

starosta obce